Diari Oficial de la Generalitat Valenciana


Sumari del DOGV 8557, del 28-05-2019 (2019/5441)

DECRET 71/2019, de 17 de maig, del Consell, de creació de l'IES Los Montesinos - Remedios Muñoz, per transformació de la secció d'Educació Secundària de l'IES Antonio Sequeros, d'Almoradí, a Los Montesinos.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5441


Data del document
:   17-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 71/2019, de 17 de maig, del Consell, de creació de l'IES Los Montesinos - Remedios Muñoz, per transformació de la secció d'Educació Secundària de l'IES Antonio Sequeros, d'Almoradí, a Los Montesinos. [2019/5441]  
Mitjançant l'Ordre de 29 de juliol de 1999, de la Conselleria d'Educació, es va crear la secció d'Educació Secundària dependent de l'IES Antonio Sequeros, d'Almoradí, a Los Montesinos.  
Les direccions generals competents en matèria de Formació Professional i Batxillerat han considerat que per a atendre les necessitats educatives de la zona el centre ha de contemplar l'oferta de Batxillerat i de Formació Professional Bàsica.  
Per això, i d'acord amb el que es preveu en l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària, l'esmentat centre educatiu ha de transformar-se en institut d'Educació Secundària.  
  
Tant el Consell Escolar del centre, en la sessió extraordinària del 25 d'octubre de 2018, com el Consell Escolar Municipal, en la sessió extraordinària del 12 de febrer de 2018, han aprovat la creació del nou institut.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 3 del Decret 234/1997, de 2 de setembre, del Consell, s'estableix que aquests centres tindran la denominació específica que determine la conselleria competent en educació, després de ser consultat el consell escolar municipal o, en defecte d'això, el ple de l'ajuntament corresponent.  
El Consell Escolar de la Secció de l'Instituto de Educación Secundaria Antonio Sequeros, a Los Montesinos, en la sessió del 4 de març de 2019, va acordar per unanimitat proposar que el nou centre es denomine Instituto de Educación Secundaria Los Montesinos - Remedios Muñoz. Aquesta proposta també ha estat aprovada per unanimitat pel Consell Municipal de la localitat, en la sessió celebrada el 6 de març de 2019.  
  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol; la Llei orgànica 2/2006, de 3 de maig, d'educació, i l'article 1 del Decret 234/1997, de 2 de setembre, del Consell, a proposta del conseller d'Educació, Investigació, Cultura i Esport, prèvia deliberació del Consell, en la reunió del 17 de maig de 2019,  
  
DECRETE  
  
Article únic. Creació del centre  
Es crea, per transformació de la secció d'Educació Secundària de l'Instituto de Educación Secundaria Antonio Sequeros, d'Almoradí, el següent centre docent:  
Província: Alacant  
Localitat: Los Montesinos  
Denominació: Instituto de Educación Secundaria Los Montesinos - Remedios Muñoz  
Titular: Generalitat  
Codi: 37681964  
Domicili: carrer de Diego Montesinos, núm. 8  
Composició: 8 unitats d'Educació Secundària Obligatòria, 2 unitats de Batxillerat i 2 unitats de Formació Professional (Formació Professional Bàsica)  
Capacitat: 240 places escolars d'Educació Secundària Obligatòria, 70 de Batxillerat i 60 de cicles de Formació Professional  
  
  
DISPOSICIONS ADDICIONALS  
  
Primera. Inscripció  
El contingut d'aquest decret s'inscriurà en el Registre de Centres Docents de la Comunitat Valenciana.  
Segona. Personal del centre  
El personal docent i no docent amb destinació definitiva en el centre que existeix actualment s'integrarà en el nou institut.  
  
Tercera. Material del centre  
El material inventariable i fungible de la secció s'integrarà en l'inventari del nou institut.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte totes les mesures que siguen necessàries per al compliment i el desenvolupament del que s'estableix en aquest decret, i perquè modifique, si és el cas, el domicili, la denominació i la configuració del centre.  
  
Segona. Vigència  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs escolar 2018-2019.  
  
València, 17 de maig de 2019  
  
El president de la Generalitat,  
XIMO PUIG I FERRER  
  
El conseller d'Educació, Investigació,  
Cultura i Esport,  
VICENT MARZÀ IBÁÑEZ